Document ID: /fineweb-2-swissfilter-quality_10-filterrobots/filtered/02823.jsonl.gz/154

COLLONGES (WALLIS) – U subotu 17. lipnja 2017. održan je u mjestu Collonges (Valais/Wallis) tradiconalni piknik Zavičajne udruge Šimićani u Švicarskoj. Šimićani i njihovi gosti uživali su uz tradicionalne specijalitete i igre, a za glazbeni ugođaj pobrinuo se DJ Boris.
Ovaj susret pruža prigodu za druženje Šimićana i njihovih gostiju uz prigodan program te oživljavanje starih priča i običaja njihovog rodnog kraja.
U 14 sati održana je sveta misa uz nadahnutu propovijed fra Gojka Zovka iz Berna, kojemu nije bilo teško, uz sve njegove obveze, doći na kratko u Valais i slaviti svetu misu zajedno sa starim znancima.
Nakon mise vrijedna ekipa Šimićana posjetiteljima je poslužila kotlete (pripremljene na njihov način), salate, ćevape, domaće kolače, pečenje te domaća pića. Organizirana je i “alka na biciklima”, a u popodnevnim satima odigrana je nogometna utakmica. Domaćini su pripremili jedan izuzetan dan u prekrasnoj prirodi i po lijepom vremenu i za očekivati je da će i sljedeće godine pripremiti ovako lijepo druženje, koje nam je tako potrebno u tuđini. (Z.Š.)
{gallery}stories/foto/udruge/simicani_2017{/gallery}